CELEX: E2007J0007
Language: el
Date: 2008-09-18 00:00:00
Title: Απόφαση του Δικαστηρίου, της 7ης Μαΐου 2008 , στην υπόθεση Ε-7/07 — Seabrokers AS και η Νορβηγία, εκπροσωπούμενη από την Skattedirektoratet (Διεύθυνση Φορολογίας) (Ελευθερία εγκατάστασης — Συμφωνία περί διπλής φορολογίας — Υπολογισμός της ανώτατης πιστωτικής απαλλαγής για φόρο που καταβάλλεται σε άλλο κράτος του ΕΟΧ — Χρεωστικοί τόκοι και συλλογικές εισφορές)

18.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/21
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 7ης Μαΐου 2008
   στην υπόθεση Ε-7/07
   Seabrokers AS και η Νορβηγία, εκπροσωπούμενη από την Skattedirektoratet (Διεύθυνση Φορολογίας)
   
      (Ελευθερία εγκατάστασης — Συμφωνία περί διπλής φορολογίας — Υπολογισμός της ανώτατης πιστωτικής απαλλαγής για φόρο που καταβάλλεται σε άλλο κράτος του ΕΟΧ — Χρεωστικοί τόκοι και συλλογικές εισφορές)
   
   (2008/C 239/10)
   Στην υπόθεση E-7/07 μεταξύ της Seabrokers AS και της Νορβηγίας, εκπροσωπούμενης από τη Skattedirektoratet (διεύθυνση φορολογίας) — Αίτηση στο Δικαστήριο από το Stavanger tingrett (πρωτοβάθμιο δικαστήριο Stavanger), όσον αφορά την ερμηνεία του άρθρου 4 της συμφωνίας ΕΟΧ σχετικά με την απαγόρευση των διακρίσεων λόγω ιθαγενείας, του άρθρου 31 της συμφωνίας ΕΟΧ σχετικά με την ελευθερία εγκατάστασης και του άρθρου 40 της συμφωνίας ΕΟΧ σχετικά με την ελεύθερη κυκλοφορία κεφαλαίων στον Ευρωπαϊκό Οικονομικό Χώρο (ΕΟΧ), το Δικαστήριο, αποτελούμενο από τους Thorgeir Örlygsson, δικαστή-εισηγητή, Carl Baudenbacher, πρόεδρο και Henrik Bull, δικαστή, εξέδωσε, στις 7 Μαΐου 2008, απόφαση, το διατακτικό της οποίας έχει ως εξής:
   
               1.
            
            
               ένα κράτος ΕΟΧ, το οποίο, κατά την εφαρμογή της αρχής της φορολογίας του καθαρού εισοδήματος, αποδίδει μέρος των χρεωστικών τόκων μιας εταιρείας σε εισόδημα αποκτηθέν μέσω του υποκαταστήματός της σε άλλο κράτος ΕΟΧ, κατά τον υπολογισμό της ανώτατης πιστωτικής απαλλαγής για φόρο καταβληθέντα στο εν λόγω κράτος, περιορίζει την ελευθερία εγκατάστασης κατά την έννοια του άρθρου 31 της συμφωνίας ΕΟΧ, στο μέτρο που οι δαπάνες μπορούν να συνδέονται μόνο με τις επιχειρηματικές δραστηριότητες της εταιρείας στο πρώτο κράτος·
            
         
               2.
            
            
               ένα κράτος ΕΟΧ, το οποίο, κατά την εφαρμογή της αρχής της φορολογίας του καθαρού εισοδήματος, αποδίδει μέρος των εξόδων μιας εταιρείας υπό μορφή συλλογικών εισφορών προς άλλες εταιρείες βάσει της φορολογικής δικαιοδοσίας του εν λόγω κράτους σε εισόδημα αποκτηθέν μέσω του υποκαταστήματος της εταιρείας σε άλλο κράτος ΕΟΧ, κατά τον υπολογισμό της ανώτατης πιστωτικής απαλλαγής για φόρο καταβληθέντα στο εν λόγω κράτος, περιορίζει την ελευθερία εγκατάστασης κατά την έννοια του άρθρου 31 της συμφωνίας ΕΟΧ.